Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 491

b) az időszakos vizsgálatot a rendelet ba) 12. §-ának (11) bekezdése szerint a kijelölt vizsgáló állomáson, vagy bb) egyéb gépjárműfenntartó vagy üzemeltető telephelyén végzi. 2.1.2. A 2.1.1. pont a) és b) pontjában meghatározott esetekben a tárgyi feltételeket a jármű előzetes gépjárműfenntartói vizsgálatának idejére a tanúsítványadó számára, illetőleg a forgalomba helyezés előtti és időszakos vizsgálat idejére a vizsgabiztos számára kell biztosítani. 2.1.3. A jármű előzetes gépjárműfenntartói vizsgálata, valamint a forgalomba helyezés előtti és az időszakos vizsgálata csak olyan létesítményben (a továbbiakban: vizsgáló állomás) végezhető, amely megfelel az e mellékletben foglalt és a külön jogszabályban meghatározott (munkavédelmi, tűzvédelmi, közegészségügyi stb.) előírásoknak, továbbá rendelkezik a 2.2. pontban meghatározott vizsgáló eszközökkel. 2.1.4. A vizsgáló állomáson a 2.2. pontban meghatározott vizsgáló eszközök közül csak az elvégzendő vizsgálat fajtájához (forgalomba helyezés előtti vagy időszakos vizsgálat), illetőleg a vizsgálni kívánt jármű kategóriájának — a meghatározott technológia szerinti — vizsgálatához szükséges eszközzel (berendezéssel, műszerrel) kell rendelkezni. 2.1.5. A vizsgáló állomáson csak e mellékletben meghatározott, illetőleg a Közlekedési Főfelügyelet által azzal egyenértékűnek elfogadott jellemzőkkel rendelkező, munkavédelmi, telepítési, valamint mérésügyi szempontból kifogástalan, rendszeresen karbantartott mérőeszköz használható. 2.1.6. A mérőeszközök hitelesítésének, kalibrálásának (pontosság ellenőrzésének) dokumentumait a helyszínen kell tárolni. 2.1.7. A dokumentálási, illetőleg értékelési funkcióval rendelkező mérőeszköz abban az esetben alkalmazható, ha annak e funkciói működőképesek. 2.1.8. A vizsgáló állomáson biztosítani kell a tanúsítványadó és a vizsgabiztos számára a tevékenység végzéséhez, valamint az ügyfelek fogadásához a megfelelő körülményeket. Gondoskodni kell továbbá az adminisztrációs tevékenység végzéséhez szükséges, megfelelően zárható helyiségről és a hatósági eszközök biztonságos tárolásáról. 2.1.9. A vizsgáló állomás vizsgáló terének belső méreteit úgy kell kialakítani és a kiszolgáló berendezéseket (kipufogógáz-elszívó, szellőztető, fűtő) úgy kell telepíteni, hogy a teljes járművizsgálat (szükségessé váló menetpróba, sebesség- vagy lassulásmérés, illetőleg zajmérés kivételével) egész évben zárt térben (helyiségben) végrehajtható legyen. A túlméretes, illetőleg a hosszúsági méretükben a jogszabályi határértéket megközelítő járművek, szerelvények vizsgálata során a vizsgálat egyes műveletei — nyitott ajtók mellett, de a jármű közterületre kinyúlása nélkül is — elvégezhetők. 2.1.10. Járművizsgálati tevékenység csak azon a vizsgáló állomáson végezhető, amely a közlekedési hatóság információs rendszeréhez kapcsolódik. 2.1.11. Az általános követelményekre vonatkozó átmeneti rendelkezés A 2.1.10. pontban előírtakat a Közlekedési Főfelügyelet által — 18 hónappal a bevezetési határidő előtt — a Közlekedési, Hírközlési és Vízügyi Értesítőben közzétett, a csatlakozás feltételeit meghatározó közlemény szerint kell teljesíteni. 2.2. A forgalomba helyezés előtti és időszakos vizsgálat eszközei 2.2.1. Vizsgálóakna:

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes